Henry Biaudet

Louis Alfred Henry Biaudet (født 5. april 1869 i Heidelberg, død 17. september 1915 i Roma) var en finsk historiker.

Liv
Han var sønn av den franskfødte lektoren i fransk ved Helsingfors universitet Léon Gabriel Biaudet (1848–1898) og var først offiser, men tok i 1899 avskjed fra tjenesten, studerte historie og ble fil.lic. i 1906 med en avhandling om Le Saint-Siège et la Suède durant la seconde moitié du XVI siècle («Den hellige stol og Sverige under andre halvdel av 1500-tallet»).

Biaudets forskningsfelt var den katolske motreformasjonens tidsalder i Norden. Han gjennomførte omfattende arkivundersøkelser om dette emnet i Sør- og Mellomeuropa, særlig i Vatikanet, og fremla resultatene i flere avhandlinger, de fleste utgitt i Det finske vitenskapsakademiets skriftserie Annales Academiae scientiarum fennicae.

Referanser

Litteratur
 Tor Carpelan: «Biaudet, Louis Alfred Henri», i Nordisk familjebok. Uggleupplagan, bind 34. Stockholm, 1922

Finske historikere